ΓΡΑΠΤΗ ΕΡΩΤΗΣΗ E-3441/00

υποβολή: Heinz Kindermann (PSE) προς την Επιτροπή

(7 Νοεμβρίου 2000)

Θέμα: Διαρθρωτικά μέτρα της Ευρωπαϊκής Ένωσης κατά τη χρονική περίοδο 2000-2006

Το Ευρωπαϊκό Συμβούλιο της 24ης και 25ης Μαρτίου 1999 στο Βερολίνο αποφάσισε να διατεθούν πιστώσεις ύψους 260 δις για τα Διαρθρωτικά μέτρα της Ευρωπαϊκής Ένωσης κατά τη χρονική περίοδο 2000-2006.

Το Συμβούλιο της Ένωσης εξέδωσε στις 21 Ιουνίου 1999 τους κανονισμούς που διέπουν τα διάφορα ταμεία.

Από τα Διαρθρωτικά Ταμεία χρηματοδοτούνται προγράμματα κοινωνικο-οικονομικής ανάπτυξης στα 15 κράτη μέλη. Η δραστηριότητά τους πρέπει να χαρακτηρίζεται από μεγαλύτερη συγκέντρωση από χρηματοδοτικής και γεωγραφικής πλευράς, αποσυγκεντρωμένη διαχείριση, βελτίωση των ελέγχων και αύξηση της αποτελεσματικότητάς τους.

Με βάση, ιδίως, το τελευταίο αυτό σημείο ζητείται από την Επιτροπή

- να παραθέσει αναλυτικά τα μέτρα στήριξης που έχουν ήδη δρομολογηθεί

- να αναφέρει τους τομείς στους οποίους δεν έχουν πραγματοποιηθεί ακόμη πληρωμές.

Για τον προσδιορισμό των στοιχείων που περιέχει η τελευταία ερώτηση ζητείται από την Επιτροπή να παραθέσει σε πίνακα

- πότε τα κράτη μέληπέβαλαν τα σχέδια τους για τα επιχειρησιακά προγράμματα

- ποιο ήταν το χρονικό διάστημα εντός του οποίου έλαβε τις αποφάσεις της η Επιτροπή.

Σημειώθηκαν κατά τη λήψη αποφάσεων της Επιτροπήςπερβάσεις της προθεσμίας των πέντε μηνών που προβλέπει το άρθρο 15 του κανονισμού σχετικά με τις γενικές διατάξεις που διέπουν τα Διαρθρωτικά Ταμεία και, αν ναι, γιατί;

Ζητείται επίσης από την Επιτροπή να παραθέσει σε πίνακα

- πότε τα κράτη μέληπέβαλαν τα σχέδια των αντιστοίχων εθνικών οδηγιών

- πότε έλαβε τις σχετικές αποφάσεις η Επιτροπή.

Συμπληρωματική απάντηση του κ. Barnier εξ ονόματος της Επιτροπής

(19 Ιουλίου 2001)

Η Επιτροπή αποστέλλει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου τους πίνακες που περιλαμβάνουν την ημερομηνίαποβολής από τα κράτη μέλη των κοινοτικών πλαισίων στήριξης, των ενιαίων εγγράφων προγραμματισμού και των επιχειρησιακών προγραμμάτων βάσει των στόχων 1 και 2 του Ευρωπαϊκού Ταμείου Περιφερειακής Ανάπτυξης, καθώς και την ημερομηνία έγκρισής τους από την Επιτροπή ή, ελλείψει αυτής, την προβλεπόμενη ημερομηνία έκδοσής τους.

Οι περισσότερες από τις αποφάσεις αυτές έχουν ληφθεί μετά την προθεσμία των 5 μηνών που προβλέπεται στο άρθρο 15 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(1).

Οι λόγοι της καθυστέρησης αυτής συνδέονται ουσιαστικά με τη σημαντική προσπάθεια προσαρμογής των κρατών μελών και της Επιτροπής στην προετοιμασία, στη διαπραγμάτευση και στην έγκριση κάθε εγγράφου προγραμματισμού, απέναντι στις λεπτομέρειες και στις απαιτήσεις του νέου προαναφερθέντος κανονισμού, κυρίως όσον αφορά τα συστήματα εφαρμογής και ελέγχου, τη δημιουργία νέων συναφών διαρθρώσεων, την ενίσχυση της εταιρικής σχέσης και την ενσωμάτωση περιβαλλοντικών πτυχών. Ενόψει των ποσών του προϋπολογισμού που έχουν αναληφθεί και της μεγάλης διάρκειας της νέας περιόδου προγραμματισμού, η Επιτροπή προτίμησε να προβεί στην έγκριση των προγραμμάτων σε πλήρη συμφωνία με το νέο κανονισμό και τις κοινοτικές πολιτικές κατευθυντήριες γραμμές.

(1) ΕΕ L 161 της 26.6.1999.